Neuvoston asetus (ETY) N:o 1172/71, annettu 3 päivänä kesäkuuta 1971, pellava- ja hamppukuitujen yksityisen varastoinnin tukia koskevista yleisistä säännöistä



Virallinen lehti nro L 123 , 05/06/1971 s. 0007 - 0008

Suomenk. erityispainos Alue 3 Nide 3 s. 0204

Tanskank. erityispainos: Sarja I Alue 1971(II) s. 0308

Ruotsink. erityispainos Alue 3 Nide 3 s. 0204

Englannink. erityispainos: Sarja I Alue 1971(II) s. 0350

Kreikank. erityispainos: Luku 03 Nide 6 s. 0203

Espanjank. erityispainos: Luku 03 Nide 4 s. 0195

Portugalink. erityispainos: Luku 03 Nide 4 s. 0195



NEUVOSTON ASETUS (ETY) N:o 1172/71, annettu 3 päivänä kesäkuuta 1971, pellava- ja hamppukuitujen yksityisen varastoinnin tukia koskevista yleisistä säännöistä EUROOPAN YHTEISÖJEN NEUVOSTO, joka ottaa huomioon Euroopan talousyhteisön perustamissopimuksen, ottaa huomioon pellava- ja hamppualan yhteisestä markkinajärjestelystä 29 päivänä kesäkuuta 1970 annetun neuvoston asetuksen (ETY) N:o 1308/70(1) ja erityisesti sen 5 artiklan 2 kohdan, ottaa huomioon komission ehdotuksen, sekä katsoo, että asetuksen (ETY) N:o 1308/70 5 artiklassa säädetään, että interventiotoimenpiteet yksityisen varastoinnin tukena on toteutettava, jos pellavakuitujen tarjonta on tilapäisesti epätasapainossa verrattuna ennakoituun kysyntään, olisi määriteltävä päätekijät, jotka mahdollistavat tällaisen epätasapainon olemassaolon määrittämisen, tukijärjestelmän moitteettoman toiminnan varmistamiseksi olisi määriteltävä ne henkilöt, jotka voivat hyötyä siitä, edellä mainitun järjestelmän tehokkuuden parantamiseksi olisi säädettävä varastointisopimusten vähimmäis- ja enimmäismäärien vahvistamisesta, sopimusten voimassaoloaika ei saa olla pidempi kuin aika, joka tavallisesti riittää vähentämään tarjonnan ja kysynnän tilapäisten vaihteluiden vaikutusta markkinoihin, hallinnollisen yksinkertaistamisen vuoksi olisi määriteltävä tukihakemusten esittämisen edellytykset, niiden päämäärien saavuttamiseksi, joihin tuen myöntämisellä pyritään, tuen määrä olisi vahvistettava ottaen huomioon varastointi- ja korkokulut, markkinoiden sääntelyn päämäärä voidaan saavuttaa, jos sopimuksen kattamia kuituja ei saateta uudelleen markkinoille sopimuksen voimassaoloaikana, ja olisi säädettävä aiheellisista toimenpiteistä sellaisen tapauksen varalta, että markkinatilanteen ja hintatason vuoksi olisi välttämätöntä lykätä sopimusten tekemistä ja tarvittaessa poistaa sopimuksen kattama tuote varastoinnista, ON ANTANUT TÄMÄN ASETUKSEN: 1 artikla Määriteltäessä onko pellava- tai hamppukuitujen tarjonta yhteisössä tilapäisesti epätasapainossa verrattuna ennakoituun kysyntään otetaan huomioon erityisesti: a) pellava- tai hamppukuitujen tarjonta yhteisössä sekä ennakoitu tuonti kuluvan markkinointivuoden loppuun asti; b) kuitujen ennakoitu kysyntä yhteisössä sekä ennakoitu vienti kuluvan markkinointivuoden loppuun asti; c) kuitujen hintataso yhteisön markkinoilla sekä ennakoitava hintakehitys. 2 artikla 1. Sopimukset on tehtävä syrjintää harjoittamatta yhteisöstä peräisin olevien pellava- tai hamppukuitujen haltijoiden kanssa, jotka haluavat tehdä sopimuksen ja jotka täyttävät tietyt määritettävät edellytykset. 2. Asetuksen (ETY) N:o 1308/70 5 artiklan mukaisesti yhteisöstä peräisin olevien kuitujen haltijalla tarkoitetaan jalostajia lukuun ottamatta jokaista sellaista luonnollista henkilöä tai oikeushenkilöä, jolla on hallussaan tällaisia kuituja. 3 artikla Varastointisopimukset koskevat eriä, joiden määrä on määritettävän vähimmäis- ja enimmäismäärän välillä. Nämä sopimukset voidaan rajoittaa tiettyihin kuitulaatuihin. 4 artikla Varastointisopimukset on tehtävä määritettäväksi ajaksi ottaen huomioon: a) tilapäisen epätasapainon ennakoitu kesto; b) kuitumäärät, jotka voivat kuulua varastointisopimusten järjestelmään. 5 artikla Lukuun ottamatta erityisen luvan antamista, yksityisen varastoinnin tukihakemus voidaan esittää ainoastaan maassa, jossa tuote on varastoitava. 6 artikla Tuen määrä on vahvistettava yhdenmukaisesti kaikkialla yhteisössä ottaen huomioon keskimääräiset varastointi- ja korkokulut. Se maksetaan sopimusajan päätyttyä. 7 artikla Kuituja ei voida saattaa markkinoille niin kauan, kuin niihin sovelletaan varastointisopimuksia. 8 artikla 1. Asetuksen (ETY) N:o 1308/70 13 artiklassa säädettyä menettelyä noudattaen markkinatilanne on tutkittava säännöllisesti ja joka tapauksessa ennen kunkin markkinointivuoden loppua. 2. Jos markkinatilanne sekä hintataso niin edellyttävät, asetuksen (ETY) N:o 1308/70 12 artiklassa säädettyä menettelyä noudattaen päätetään: a) lykätä sopimusten tekemistä, ja b) tarvittaessa rajoittaa olemassa olevien varastointisopimusten voimassaoloaikaa. 9 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 3 päivänä kesäkuuta 1971. Neuvoston puolesta Puheenjohtaja R. PLEVEN (1) EYVL N:o L 146, 4.7.1970, s. 1